Climent destaca el valor estratègic de les universitats per a la construcció i el progrés de les societats



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2016/02/2q/xxv-aniversari/&url=/com/noticies/2016/02/2q/xxv-aniversari/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2016/02/2q/xxv-aniversari/&url=/com/noticies/2016/02/2q/xxv-aniversari/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2016/02/2q/xxv-aniversari/&url=/com/noticies/2016/02/2q/xxv-aniversari/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2016/02/2q/xxv-aniversari/&url=/com/noticies/2016/02/2q/xxv-aniversari/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Climent destaca el valor estratègic de les universitats per a la construcció i el progrés de les societats

04/03/2016 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

[![


](https://www.svideo.uji.es/svideo_flash/jpeg/Acte_XXV_AnivUJI.jpg)](https://www.svideo.uji.es/svideo_flash/minut/Acte_XXV_AnivUJI_1min.mp4)

La Universitat Jaume I ha celebrat el 25 aniversari de la seua creació amb un acte acadèmic en el qual el rector de l’UJI, Vicent Climent, ha destacat el valor estratègic de les universitats per a la construcció i el progrés de les societats actuals, perquè «són institucions essencials i claus en la formació superior de les persones i amb l’activitat investigadora generen un nou coneixement que permet innovar».

En aquesta línia, Climent ha indicat que «potser per això, les universitats siguen el projecte de transformació més important de què disposa la societat valenciana, i l’UJI el més important per a la societat que l’envolta». El rector ha assegurat que «el potencial d’una societat i, en conseqüència, la seua capacitat de progressar depèn de les persones que la conformen, de la seua formació, les seues habilitats i capacitats, del seu compromís, i també, de la capacitat d’innovar que tinguen, com a individus i com a col·lectivitat».

La màxima autoritat acadèmica ha començat el seu discurs recordant que fa 25 anys «una suma de voluntats va originar el *big bang* que va significar la creació de la universitat pública de Castelló, i que gràcies a la continuada suma de més voluntats, i de més treball i fèrtils idees, al llarg de tots aquests anys la gran ona expansiva i transformadora s’ha anat propagant i ha transformat el nostre marc d’existència, espacial i temporal, fins a dur-nos ací, al dia d’avui».

Climent, qui ha recordat la transformació de la mateixa universitat durant aquests anys, ha agraït a tota la comunitat universitària (professorat, personal d’administració i alumnat) «l’esforç i la dedicació diària per a arribar fins ací» i ha comentat que la consolidació i renovació constant de l’oferta educativa serà un dels reptes futurs «mantenint una formació integral de l’estudiantat per a la participació en el progrés de la societat».

Quant al campus, el rector ha comentat que espera que estiga acabada en aquesta dècada la Facultat de Ciències de la Salut; la pròxima apertura de la seu a la plaça de l'Hort dels Corders, «un contenidor cultural i universitari que volem omplir de formació, noves tecnologies, esbarjo i art per a la ciutat», i l’augment de la «zona verda i més espais per tal d'aconseguir un campus per a les persones».

Per últim, ha comentat que els compromisos amb la societat no es refereixen només a la formació, sinó també a la potenciació de la recerca i la seua aplicació pràctica, «en especial amb la nostra aposta pel planter propi d’investigadors i investigadores que és la nostra recentment creada Escola de Doctorat» i amb una major presència de personal investigador «a l’empresa de l’entorn, amb estades de transferència», perquè «internacionalització i multilingüisme són la nostra brúixola per al futur».

Al seu torn, el president de la Generalitat, Ximo Puig, ha assegurat que «com a societat depenem de la universitat» i que la Comunitat Valenciana té «en les seues universitats valors com ara la recerca, la capacitació i la innovació» que permeten el progrés de la societat. Puig ha destacat el paper de la universitat castellonenca en la transformació de la província i el seu caràcter obert, amb la creació de les seus.

**Premis i distincions**

Durant l’acte d’aniversari es va retre homenatge a cinc membres del personal docent i investigador jubilats l'any 2015. D'altra banda, es va fer lliurament dels diplomes dels premis extraordinaris de final de carrera del curs 2014/2015 a l’estudiantat de grau dels diferents centres. A més, el president del Consell Social, José Luis Breva, va atorgar el XVII Premi de Recerca a la catedràtica del Departament de Química Física i Analítica, Rosa Llusar Barelles; el VIII Premi a la Iniciativa Emprenedora Estudiantil a José Luis Domínguez Talamantes, graduat en Enginyeria de l’Edificació de l’empresa Inoibérica, i els premis a l'excel·lència docent universitària a Irene Comins Mingol, Sergio Barrachina Mir i Andrea Planchadell Gargallo.

La universitat pública de Castelló també ha lliurat la Medalla de l’UJI a l’Ajuntament de Castelló de la Plana i a la Diputació per la seua contribució al cap de 25 anys d’història de la institució, així com al cantant i poeta Raimon per la seua aportació al món de la cultura. El suport de l’Ajuntament ha sigut fonamental per a realitzar el projecte cultural i educatiu i amb la distinció l’UJI vol mostrar l’afecte per la ciutadania i per les diferents corporacions que durant aquests anys han mantigut sempre un suport actiu cap a la institució. L’alcaldessa de la ciutat, Amparo Marco, ha agraït la distinció per part de tota la corporació municipal i ha recordat que «l’UJI va ser resultat de la reivindicació de tota la societat castellonenca». Per la seua banda, la Diputació s’ha manifestat com una aliada indiscutible des del començament, quan va permetre la ubicació del Col·legi Universitari en les seues instal·lacions. A més a més, ha destinat importants fons econòmics per al desenvolupament de programes universitaris, entre altres, el Programa d’Extensió Universitària (PEU), que ha sigut clau en l’extensió de la cultura a tota la província, i la universitat reconeix així aquest valor com a representant de tots els pobles i comarques castellonenques. El president de la Diputació de Castelló, Javier Moliner, ha assegurat, en rebre la distinció, que l’UJI és el «millor projecte de futur» que té la província. Per últim, l’UJI ha distingit el cantant i poeta Raimon per la seua tasca de difusió de la llengua i la cultura valencianes al llarg dels seus anys de vida artística, per la recuperació de poetes clàssics i contemporanis i pel seu compromís per la llibertat mitjançant la música en un moment de repressió i dictadura que va ser fonamental per a fixar les bases de la Transició. Raimon ha recordat que va cantar molt a la universitat i a les esglésies durant la dictadura perquè eren espais que no necessitaven permisos, i que ja va cantar fa 25 anys a l’UJI; també el 2010, i ahir amb motiu del XXV Aniversari, i espera continuar cantant-hi durant més ocasions.

**Festa de les paelles**

La tradicional festa de les paelles, organitzada pel Consell de l'Estudiantat, va reunir en aquesta ocasió més de 8.000 persones al campus. Igual que l’any passat, el Consell va realitzar enguany una campanya de recaptació de donatius entre la comunitat universitària per a sufragar les despeses de l'esdeveniment amb l'objectiu de poder destinar un major percentatge dels seus fons a beques i ajudes.

**Galeries amb noms propis**

La Universitat Jaume I ha inaugurat en el marc dels actes del seu 25 aniversari la galeria fotogràfica de doctores i doctors honoris causa, medalles i rectors de l’UJI. Les 63 imatges que conformen fins al moment aquestes galeries es podran veure al primer pis del Paranimf de l’UJI, en una exposició conjunta inaugurada el 25 de febrer. Posteriorment, la galeria de rectors se situarà a la sala d'autoritats del Paranimf, la de medalles se situarà a la sala de juntes de l'edifici de Rectorat i la d’honoris romandrà en el mateix lloc del Paranimf.

[Fotografies](http://ujiapps.uji.es/com/fotonoticies/arxiu/2016/02/26/xxv-aniversari-uji/)

[Vídeo en diferents formats](http://www.svideo.uji.es/peli.php?codi=1900&lg=)

[Video Per molts anys!](http://www.svideo.uji.es/peli.php?codi=1902&lg=)

[Vídeo Un campus per somriure](http://www.svideo.uji.es/peli.php?codi=1901&lg=)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00